Globa
Globa je je riječ turskog porijekla i označava novčano obeštećenje ili naknadu koja se isplaćuje kao kazna obično nevladinih organizacija ili poduzeća zbog nekog počinjenog upravnog djela, kriminalnog djela (kao dodatak glavnoj kazni previđenoj zakonom) ili na neki drugi način krši bilo koji zakon. Globa u različitim zemljama je u skladu sa lokalnim zakonima, a razlikuje se u visini i po prirodi povrede zakona. Globa za saobraćajne prekršaje je uobičajena u gotovo svim zemljama. U nekim slučajevima, vrijednost globe je minimalna, ali u drugima, pogotovo kad je riječ o velikim međunarodnim korporacijama, iznos globe može dostići hiljade, čak i milione maraka. Često se pod terminom "globa" podrazumijevalo plaćanje poreza u vidu materijalnih dobara (hrane, odjeće itd.) koje je stanovništvo Balkanskog poluostrva za vrijeme Osmanlijskog Carstva davalo državi.